open-index/open-wikipedia-markdown huggingface dataset:
โรงพยาบาลวิภาวดี

**บริษัท โรงพยาบาลวิภาวดี จำกัด (มหาชน)** เป็นบริษัทประกอบธุรกิจโรงพยาบาลเอกชนภายใต้ชื่อ "โรงพยาบาลวิภาวดี" ในกรุงเทพมหานคร เปิดให้บริการเมื่อวันที่ 1 มีนาคม พ.ศ. 2529 ด้วยทุนจดทะเบียนเริ่มต้น 20 ล้านบาท ภายหลังเมื่อวันที่ 26 มีนาคม พ.ศ. 2535 ได้เข้าจดทะเบียนในตลาดหลักทรัพย์แห่งประเทศไทย และเมื่อวันที่ 20 กันยายน พ.ศ. 2536 ได้จดทะเบียนแปรสภาพเป็นบริษัทมหาชน ถือเป็นบริษัทโรงพยาบาลที่มีขนาดใหญ่ในตลาดหุ้นไทยเป็นอันดับ 6 ณ วันที่ 11 กันยายน 2561

จากข้อมูลเมื่อวันที่ 1 เมษายน พ.ศ. 2564 มีโรงพยาบาลซึ่งเป็นบริษัทย่อยและบริษัทย่อยทางอ้อมทั้งหมด 7 แห่ง โรงพยาบาลซึ่งเป็นบริษัทร่วมและบริษัทร่วมทางอ้อมทั้งหมด 11 แห่ง ยังมีกิจการนอกเหนือจากธุรกิจโรงพยาบาลคือ ธุรกิจโรงแรม ธุรกิจผลิตเวชภัณฑ์ทางการแพทย์ และธุรกิจคลินิกความงามและเวชศาสตร์ชะลอวัย

เมื่อ พ.ศ. 2562 บริษัทได้เปิดศูนย์การค้าภายใต้ชื่อ *วิพลาซ่า* (Vi Plaza) อาคารสูง 9 ชั้น (ไม่รวมชั้นใต้ดิน) ตั้งอยู่ริมถนนวิภาวดีรังสิตตัดกับถนนงามวงศ์วาน 

## โครงสร้างบริษัท
จากข้อมูล ณ เดือนธันวาคม พ.ศ. 2563 สัดส่วนการถือหุ้นมีดังนี้
### บริษัทย่อย
* บริษัท ปริ๊นสตั้น พาร์ค สวีท จำกัด ถือหุ้น 99.99% ประกอบธุรกิจโรงแรม
* บริษัท บิวตี้ ดีไซน์ เซนเตอร์ จำกัด บริษัทถือหุ้น 50% ประกอบธุรกิจเสริมความงาม
* บริษัท วี พรีซิชั่น จำกัด 70% บริษัทถือหุ้น ประกอบธุรกิจ ศูนย์ชะลอวัย
* บริษัท โรงพยาบาลรามคำแหง จำกัด (มหาชน)
** บริษัท สินแพทย์ จำกัด
*** บริษัท สินแพทย์ เสรีรักษ์ จำกัด
** บริษัท ปิยะศิริ จำกัด 
** บริษัท โรงพยาบาลเขลางค์นคร จํากัด
** บริษัท เชียงใหม่รามธุรกิจการแพทย์ จำกัด (มหาชน) (CMR) บริษัทถือหุ้น 83.55% ประกอบธุรกิจ โรงพยาบาลเอกชนในจังหวัดเชียงใหม่
*** บริษัท โรงพยาบาลเชียงใหม่ราม จำกัด ถือหุ้นทางอ้อม 47.09%
*** บริษัท โรงพยาบาลหริภุญชัยเมโมเรียล จำกัด ถือหุ้นทางอ้อม 72.43%
*** บริษัท เทพปัญญาธุรกิจ จำกัด ถือหุ้นทางอ้อม 47.09%
*** บริษัท โรงพยาบาลรามคำแหง เชียงใหม่ จำกัด ถือหุ้นทางอ้อม 45.14%
** บริษัท โรงพยาบาลพะเยาราม จำกัด
** บริษัท โรงพยาบาลแพร่พร้อมมิตร จำกัด
** บริษัท โรงพยาบาลน่าน-ราม จำกัด
** บริษัท โรงพยาบาลพะวอ จำกัด 
** บริษัท โรงพยาบาลขอนแก่น ราม จำกัด
** บริษัท โรงพยาบาลเมืองเลย ราม จำกัด
** บริษัท โรงพยาบาลชัยภูมิ-ราม จำกัด
** บริษัท โรงพยาบาลเอกชนบุรีรัมย์ จำกัด
** บริษัท โรงพยาบาลเทพากร จำกัด
** บมจ. โรงพยาบาลราชธานี

### บริษัทร่วม
* บริษัท โรงพยาบาลบางโพ จำกัด ถือหุ้นอยู่ 28.57%
* บจก. โรงพยาบาลวิภาราม
** บจก. ส่งสัมพันธ์ ถือหุ้นอยู่ 50%

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจการแพทย์
หมวดหมู่:บริษัทไทยที่ก่อตั้งในปี พ.ศ. 2529
วิภาวดี
หมวดหมู่:ก่อตั้งในกรุงเทพมหานครในปี พ.ศ. 2529
วิภาวดี
หมวดหมู่:องค์การในเขตจตุจักร
หมวดหมู่:สิ่งก่อสร้างในเขตจตุจักร
บริตต์ เบเกอร์

**บริตทานี เบเกอร์** (Brittany Baker) เกิดวันที่ 23 เมษายน ค.ศ. 1991 ที่เมือง Punxsutawney รัฐเพนซิลเวเนีย เป็นนักมวยปล้ำอาชีพหญิงชาวอเมริกัน และเป็นหมอฟันที่มีใบอนุญาตประกอบวิชาชีพ (Doctor of Dental Medicine – DMD) เธอเซ็นสัญญากับ All Elite Wrestling (AEW) ภายใต้ชื่อ **บริตต์ เบเกอร์** (Britt Baker) เป็นแชมป์โลกหญิง AEW และถือเป็นหนึ่งในนักมวยปล้ำหญิงที่สร้างชื่อเสียงและเป็นเสาหลักของค่ายตั้งแต่ช่วงเริ่มต้น เธอเปิดตัวในฐานะนักมวยปล้ำอาชีพในปี 2015 และเข้าเรียนที่มหาวิทยาลัยแพทยศาสตร์ Pittsburgh School of Dental Medicine ตั้งแต่ปี 2014 ถึง 2018 ในปีต่อมาเธอเป็นผู้หญิงคนแรกที่เซ็นสัญญากับ AEW

## เส้นทางมวยปล้ำ
เริ่มฝึกมวยปล้ำราวปี 2014 ขณะยังเรียนทันตแพทย์ โดยฝึกกับ Johnny Gargano และ Candice LeRae ที่รัฐโอไฮโอ
ลงแข่งขันอินดี้หลายแห่ง เช่น AIW, IWC และเคยปรากฏตัวใน WWE (NXT) ปี 2016 แบบ one-off match
2019: เซ็นสัญญาเป็นนักมวยปล้ำหญิงกลุ่มแรก ๆ ของ AEW และกลายเป็นตัวหลักในแผนงานของค่าย
ในช่วงแรก เธอถูกวางให้เป็นธรรมะ แต่กระแสยังไม่ชัดเจน จนกระทั่งปี 2020 เธอเปลี่ยนบทบาทเป็น heel (ฝ่ายร้าย) และได้รับการตอบรับดีมาก ด้วยคาแรกเตอร์ "หมอฟันตัวร้าย"

เธอคว้าแชมป์ AEW Women’s World Championship (1 สมัย)
จาก Hikaru Shida ที่ศึก Double or Nothing 2021
ครองแชมป์ยาวนานกว่า 290 วัน ก่อนเสียแชมป์ให้ Thunder Rosa ใน Steel Cage Match (มีนาคม 2022)
ได้รับรางวัลและถูกยกย่องว่าเป็น “เสาหลักของลีคหญิง AEW"
มีแมตช์ที่แฟน ๆ พูดถึงมาก เช่น
Lights Out Unsanctioned Match กับ Thunder Rosa (มีนาคม 2021) ซึ่งได้รับการยกย่องว่าเป็นหนึ่งในแมตช์หญิงที่ดีที่สุดในประวัติศาสตร์ AEW
เป็นหนึ่งในนักมวยปล้ำหญิงที่มีบทบาทต่อการเติบโตของ AEW เช่นเดียวกับ Hikaru Shida, Thunder Rosa, Jamie Hayter

## ชีวิตส่วนตัว
นอกจากเป็นนักมวยปล้ำ Britt ยังเปิดคลินิกทำฟันและประกอบอาชีพทันตแพทย์จริง ๆ

เธอเคยมีความสัมพันธ์กับนักมวยปล้ำชายชื่อดัง Adam Cole

## ผลงานแชมป์รางวัล
***[[All Elite Wrestling]]**
**AEW Women's World Championship (1 time)
**Women’s Owen Hart Cup (2022)
**Dynamite Award (1 time)
***Best AEW Fashion Moment (2022) – 
***[[DDT Pro-Wrestling]]**
**Ironman Heavymetalweight Championship (1 time)
***International Wrestling Cartel**
**IWC Women's Championship (2 times)
***[[Monster Factory]]**
**MFPW Girls Championship (1 time)
****[[Pro Wrestling Illustrated]]***
**Woman of the Year (2021)
**Match of the Year (2021) – vs. Thunder Rosa (March 17)
**Most Improved Wrestler of the Year (2021)
**Ranked No. 4 of the top 150 female wrestlers in the *[[PWI Women's 150]]* in 2021
***Remix Pro Wrestling**
**Remix Pro Fury Championship (1 time)
***Revolution Eastern Wrestling**
**REW Pakistan 24/7 Championship (1 time)
***WrestleCircus**
**WC Big Top Tag Team Championship (1 time) – with Adam Cole
****[[Wrestling Observer Newsletter]]***
**Most Improved (2020)
***Zelo Pro Wrestling**
**Zelo Pro Women's Championship (1 time)

## อ้างอิง

## แหล่งข้อมูลอื่น

*

หมวดหมู่:นักมวยปล้ำอาชีพหญิงชาวอเมริกัน
หมวดหมู่:บุคคลจากรัฐเพนซิลเวเนีย
หมวดหมู่:ศิษย์เก่าจากมหาวิทยาลัยเพนซิลเวเนียสเตต
หมวดหมู่:ศิษย์เก่าจากมหาวิทยาลัยพิตต์สเบิร์ก
วัดฉื่อฉาง

**วัดฉื่อฉาง** (ตัวเต็ม: 慈善寺, พินอิน: *ฉื่อช่านซื่อ*) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนถนนศุภสารรังสรรค์ อำเภอหาดใหญ่ จังหวัดสงขลา เป็นที่เคารพนับถือของพุทธบริษัทชาวหาดใหญ่ ตลอดจนมีการเผยแผ่พระสัทธรรมคาสอนไปถึงประเทศมาเลเซีย สิงคโปร์และอินโดนีเซีย

## ประวัติ
วัดฉื่อฉาง เดิมเป็นศาลเจ้าลื่อโจ๊ว โดยนายกิมย้ง แซ่ชื้อ คหบดีชาวหาดใหญ่ ผู้มีศรัทธาบำเพ็ญกุศลสาธารณประโยชน์ได้อุทิศที่ดินสร้างเป็นศาลเจ้าเพื่อให้ประชาชนได้สักการะบูชา ต่อมาพระอาจารย์ว่วยจง ชาวมณฑลหูหนานจาริกมาอำเภอหาดใหญ่ ได้พำนักจำพรรษาอยู่ที่ศาลเจ้านี้ และสั่งสอนเผยแผ่พระพุทธศาสนาฝ่ายมหายาน พร้อมกับได้ปฏิสังขรณ์ ก่อสร้างเสนาสนะและถาวรวัตถุให้เจริญเรื่อยมา และสถาปนาเป็นวัดในคณะสงฆ์จีนนิกายเมื่อ พ.ศ. 2479 ชื่อ “วัดฉื่อฉาง” แปลว่า “กุศลเมตตาราม”

ในปี พ.ศ. 2514 พระอาจารย์ว่วยจงถึงแก่มรณภาพลง พระมหาคณาจารย์จีนธรรมสมาธิวัตร (โพธิ์แจ้ง) จึงได้แต่งตั้งหลวงจีนธรรมนันท์จีนประพัทธ์ (อี่เม้ง) มาดำรงตำแหน่งเจ้าอาวาส ท่านได้เผยแผ่สั่งสอนประชาชนให้อยู่ในสัมมาปฏิบัติจนเป็นที่เลื่อมใสศรัทธาของชาวบ้านอย่างกว้างขวาง

ต่อมานางละม้าย ฉายากุล ทายาทของนายกิมย้ง แซ่ชื้อ ได้อุทิศที่ดินเป็นศาสนสมบัติของคณะสงฆ์จีนนิกายแห่งประเทศไทย ในปี พ.ศ. 2517 หลวงจีนธรรมนันท์จีนประพัทธ์ (อี่เม้ง) ถึงแก่มรณภาพลง เจ้าคณะใหญ่จีนนิกายจึงได้แต่งตั้งหลวงจีนธรรมธรเย็นเฮ้า เป็นเจ้าอาวาสวัดสืบต่อมา

## ลำดับเจ้าอาวาส
#พระอาจารย์ว่วยจง
#หลวงจีนธรรมนันท์จีนประพัทธ์ (อี่เม้ง)
#พระคณาจารย์จีนวชิรธรรมาภรณ์ (เย็นเฮ้า) พ.ศ. 2517 – ปัจจุบัน

## อ้างอิง

ฉื่อฉาง
ฉื่อฉาง
หมวดหมู่:สถาปัตยกรรมจีนในประเทศไทย
วัดเมธังกราวาส

**วัดเมธังกราวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่ ที่ดินที่ตั้งวัดมีเนื้อที่ 6 ไร่ 2 งาน 36 ตารางวา

วัดเมธังกราวาสเป็นวัดที่สร้างมานาน ไม่มีประวัติที่จะค้นหาหลักฐานได้ กล่าวกันว่าแต่เดิมชื่อว่า **วัดนาเหลียว** เข้าใจว่าคงเป็นนางเหลียวที่บริจาคที่ดินสร้างวัดในสมัยแรก ชาวบ้านยังเรียกอีกชื่อว่า **วัดน้ำคือ** เพราะเขตวัดที่ตั้งวัดติดกับคูเมือง (คือเมือง) ชาวบ้านเรียกว่าน้ำคือ ต่อมาเปลี่ยนชื่อวัดมาเป็น "วัดเมธังกราวาส" ตามสมณศักดิ์ของเจ้าอาวาสที่พระราชาคณะพระมหาเมธังกร ซึ่งเป็นผู้บริจาคที่ดิน และได้รับแต่งตั้งเป็นเจ้าคณะจังหวัดแพร่ พร้อมด้วยโรงเรียนวัดเมธังกราวาส 

จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2421 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2468 เขตวิสุงคามสีมา กว้าง 20 เมตร ยาว 40 เมตร ประกอบพิธีผูกพัทธสีมา เมื่อวันที่ 15 มีนาคม พ.ศ. 2469 จากคำบอกเล่าวิเคราะห์ว่าวัดอาจสร้างราว พ.ศ.  2325 ซึ่งในกาลครั้งนั้นลักษณะเป็นวัดขนาดเล็กที่ตั้งอยู่นอกกำแพงเมือง เข้าใจว่าผู้สร้างวัดคือตระกูลวังซ้าย

ปูชนียวัตถุที่สำคัญ คือ *พระพุทธรูปน้ำออกเศียร* ตามประวัติกล่าวว่า พ่อหลักฟอง อินทุดม เป็นผู้อาราธนามาจากวัดร้าง ในอำเภอปง จังหวัดเชียงราย นำมาประดิษฐาน ณ วัดเมธังกราวาส จนถึงปัจจุบันนี้ เชื่อกันว่าหากนำองค์พระพุทธรูปออกแห่เพื่อให้ประชาชนนมัสการคราวใด ฝนจะตกเสมอ

## รายนามเจ้าอาวาส
* พระครูบาอิ พ.ศ.2325–2375 จำพรรษา 50 ปี (วัดนาเหลียว)
* ครูบาอิ้ง พ.ศ. 2375–2430 จำพรรษา 55 ปี (วัดนาเหลียว)
* พระมหาเมธังกร พรหมเทโว (พรหม เกศทับทิม) พ.ศ. 2430–2493 จำพรรษา 63 ปี
* พระครูสังฆรักษ์ อภิปุญโญ (เถิง วงศ์ดาว) พ.ศ. 2493–2508 จำพรรษา 15 ปี
* พระครูเมธาภิรักษ์ นาถปุญโญ (ทรง เวียงทอง) พ.ศ. 2508–2531 จำพรรษา 23 ปี
* พระครูโอดภาสวรการ วิโรจโน (วิโรจน์ มังกิตะ) พ.ศ. 2531–

## อ้างอิง

เมธังกราวาส
วัดทิพยวารีวิหาร

**วัดทิพยวารีวิหาร** (ตัวเต็ม:甘露寺) เป็นวัดในสังกัดคณะสงฆ์จีนนิกายแห่งประเทศไทย ตั้งอยู่บนซอยทิพย์วารี ถนนตรีเพชร เขตพระนคร กรุงเทพมหานคร

## ประวัติ
วัดทิพยวารีวิหาร สร้างในสมัยกรุงธนบุรีโดยชาวญวนอพยพที่ติดตาม องเชียงชุน ราชบุตรเจ้าเมืองเว้ ที่หนีภัยสงครามเข้ามาพึ่งพระบรมโพธิสมภารในปีพ.ศ.2319 ตรงกับแผ่นดินสมเด็จพระเจ้ากรุงธนบุรี พระองค์จึงทรงพระราชทานที่ดินฝั่งตะวันออกของแม่น้ำเจ้าพระยาให้เป็นที่อาศัยเรียกว่าบ้านญวนและมีวัดฝ่ายมหายานขึ้นเป็นครั้งแรก

ต่อมาในสมัยกรุงรัตนโกสินทร์ องเชียงสือ นัดดาเจ้าเมืองเว้ ได้เข้ามาพึ่งพระบรมโพธิสมภาร ต่อมาได้ลักลอบหนีกลับเมืองเว้กรมพระราชวังบวรมหาสุรสิงหนาท ทรงแคลงพระทัยชาวญวน จึงได้มีพระราชโองการโปรดเกล้าฯ ให้มีย้ายชุมชนญวนออกไปอยู่ที่อื่น เพื่อให้ห่างจากพระนคร ชุมชนบริเวณนี้จึงเป็นที่อาศัยของคนไทยและจีนแทน ด้วยเหตุนี้จึงทำให้ วัดทิพยวารีวิหาร มีสภาพรกร้างไม่มีพระสงฆ์จำพรรษาอยู่หลายปี 

ปี พ.ศ. 2439 พระอาจารย์ไหซัน พระภิกษุจีนชาวมณฑลหูหนาน ได้จาริกมาจำพรรษาที่วัดทิพยวารีวิหาร ท่านจึงได้ทำการบูรณปฏิสังขรณ์ขึ้นมาใหม่ โดยความร่วมมือของพุทธบริษัทไทย-จีน นำโดยนายเช็งเต็ก แซ่เจี่ยและนางซิ่วออม แซ่ตัน สองสามีภรรยาคหบดีชาวจีน ผู้ค้าขายในย่านตลาดมิ่งเมือง ครั้งนั้นได้บูรณปฏิสังขรณ์ใหม่จนเสร็จสมบูรณ
left|thumb|296x296px|พระประธานในพระอุโบสถ
ด้วยพระมหากรุณาธิคุณในพระบาทสมเด็จพระจุลจอมเกล้าเจ้าอยู่หัว จึงได้พระราชทานสมณศักดิ์หลวงจีนไหซัน ให้เป็นที่ หลวงจีนธรรมรสจีนศาสน์ ปลัดซ้ายจีนนิกาย
ดำรงตำแหน่งเป็นเจ้าอาวาส และต่อมาทรงพระราชทานนามวัดกัมโล่วยี่ ใหม่ว่า “วัดทิพยวารีวิหาร” เมื่อวันที่ 27 สิงหาคม พ.ศ 2452 จึงได้รับการสถาปนาฟื้นฟูขึ้นใหม่ เป็นวัดในสังกัดคณะสงฆ์จีนนิกายจนถึงปัจจุบัน ต่อมาปีพ.ศ. 2489 ได้เกิดเพลิงไหม้ตลาดบ้านหม้อ ไฟลุกลามมาถึงวัด ทำให้พระประธานทั้งสามองค์ชำรุดเสียหายมาก ในปีพ.ศ. 2497 พระอาจารย์จีนธรรมสมาธิวัตร (โพธิ์แจ้ง) ได้มอบหมายให้หลวงจีนคณาณัติจีนพรต (เย็นบุญ) ปลัดขวาจีนนิกาย มาดำรงตำแหน่งเจ้าอาวาส และได้ทำการบูรณะใหม่หมดทั้งวัด กาลเวลาได้ล่วงไป เสนาสนะต่าง ๆ ของวัดได้ทรุดโทรมลง หลวงจีนธรรมรัตจีนประจักษ์ (เย็นงี้) ซึ่งดำรงตนแหน่งรักษาการแทนเจ้าอาวาส จึงดำเนินโครงการสร้างอุโบสถหลังใหม่พร้อมบูรณปฏิสังขรณ์เสนาสนะด้วย ในการนี้ได้กราบทูลเชิญทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จทรงวางศิลาฤกษ์อุโบสถหลังใหม่เมื่อวันอาทิตย์ที่ 9 มกราคม พ.ศ. 2548

## ลำดับเจ้าอาวาส
#พระอาจารย์จี้ตง
#พระอาจารย์องจี่
#หลวงจีนธรรมรสจีนศาสน์ (ไหซัน)
#หลวงจีนคณาณัติจีนพรต (โล่วเข่ง)
#หลวงจีนคณาณัติจีนพรต (ฟัดบุ๋น)
#หลวงจีนคณาณัติจีนพรต (เย็นบุญ) พ.ศ. 2497
#พระอาจารย์เย็นจุ่น พ.ศ. 2527 เป็นรักษาการ
#พระคณาจารย์จีนธรรมวชิรานุวัตร (เย็นงี้) พ.ศ. 2543 – ปัจจุบัน

## อ้างอิง

หมวดหมู่:วัดในเขตพระนคร
หมวดหมู่:วัดไทยในสังกัดคณะสงฆ์จีนนิกาย
หมวดหมู่:โบราณสถานในเขตพระนคร
วัดโพธิทัตตาราม

**วัดโพธิทัตตาราม** () เป็นวัดในสังกัดคณะสงฆ์จีนนิกายแห่งประเทศไทย ตั้งอยู่ถนนสุรศักดิ์ 1 ตำบลศรีราชา อำเภอศรีราชา จังหวัดชลบุรี

## ประวัติ
วัดโพธิทัตตาราม สถาปนาขึ้นโดยพระมหาคณาจารย์จีนธรรมสมาธิวัตร (โพธิ์แจ้ง) เดิมเป็นโรงเจชื่อ “กวง เฮียง ตึ๊ง” มีนายวิทย์ นางอารีย์ ประสานพานิช เป็นเจ้าของ ต่อมาได้ถวายโรงเจพร้อมทั้งที่ดินแก่คณะสงฆ์จีนนิกาย พระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงส่งพระภิกษุไปจำพรรษา และขนานนามใหม่ว่า “สำนักสงฆ์จริงอยู่” (真如精舍)

ในปี พ.ศ. 2516 เจ้าคณะใหญ่จีนนิกายได้ตั้งคณะกรรมการสร้างวัดขึ้น ภายใต้การอำนวยการของเจ้าคณะใหญ่จีนนิกาย เพื่อดำเนินการจัดซื้อที่ดินจากนายวิทย์ นางอารีย์ ประสานพานิช เพิ่มเติม และก่อสร้างอุโบสถ วิหารสำคัญต่าง ๆ และเสนาสนะสงฆ์ครบถ้วน กรมการศาสนา กระทรวงศึกษาธิการ จึงประกาศตั้งเป็นวัดตามกฎหมายมีนามว่า “วัดโพธิทัตตาราม” ได้รับพระราชทานวิสุงคามสีมา เมื่อวันที่ 30 ธันวาคม พ.ศ. 2518 จากนั้นพระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกาย จึงมีบัญชาให้ พระคณาจารย์จีนธรรมปัญญาจริยาภรณ์ (เย็นเชี้ยว) ซึ่งขณะดำรงตำแหน่งรักษาการเจ้าอาวาส ดำเนินการประกอบพิธีผูกพัทธสีมา โดยกราบทูลอาราธนาสมเด็จพระสังฆราชเจ้า กรมหลวงชินวราลงกรณ เสด็จทรงเป็นประธานประกอบพิธีผูกพัทธสีมา และเชิญ พลเอก เสริม ณ นคร ผู้บัญชาการทหารบก เป็นประธานในพิธีตัดลูกนิมิตร เมื่อวันที่ 20 กุมภาพันธ์ พ.ศ. 2520

## โรงเรียนโพธิทัตราชวิทยาลัย
วัดโพธิทัตตารามได้เริ่มมีการบริหารจัดการศึกษาในรูปแบบโรงเรียนปริยัติธรรม แผนกสามัญศึกษา โดยพระอาจารย์จีนธรรมรสจีนศาสน์ (เย็นเกา) มีปณิธานที่จะพัฒนาการศึกษาของ
คณะสงฆ์จีนนิกายเพื่อให้โอกาสเยาวชนในเขตภาคตะวันออก รวมถึงเยาวชนทั่วภูมิภาค โดยก่อตั้งโรงเรียนโพธิทัตราชวิทยาลัย โดยเริ่มแรกนั้นได้ใช้อาคารอเนกประสงค์ภายในวัดเป็นสถานที่จัดการเรียนการสอน ต่อมาเมื่อมีสามเณรนักเรียนมากขึ้นครบทุกระดับชั้น จึงได้ซื้อที่ดินเพื่อสร้างอาคารเรียนที่สมบูรณ์ และมีการจัดการเรียนการสอนระดับชั้นมัธยมศึกษาปีที่ 1-6 นับแต่นั้นมา

## ลำดับเจ้าอาวาส
#พระคณาจารย์จีนธรรมปัญญาจริยาภรณ์ (เย็นเชี้ยว) พ.ศ. 2520 เป็นรักษาการ
#พระคณาจารย์จีนวัชรธรรมาจารย์ (เย็นเกา) พ.ศ. 2539 – ปัจจุบัน

## อ้างอิง

หมวดหมู่:วัดในอำเภอศรีราชา
หมวดหมู่:วัดไทยในสังกัดคณะสงฆ์จีนนิกาย
วาดิม ชีชีมาริน

**วาดิม เยฟเกนีวิช ชีชีมาริน** (; เกิด 17 ตุลาคม 2000) เป็นทหารชาวรัสเซียและบุคคลแรกที่ถูกขึ้นศาลด้วยข้อหาอาชญากรรมสงครามระหว่างการรุกรานยูเครนโดยรัสเซียในปี 2022 ในวันที่ 18 พฤษภาคม 2022 เขาถูกฟ้องร้องฐานฆาตกรรม โอเลกซานเดอร์ เชลีปอฟ (Oleksandr Shelipov) พลเมืองที่ปราศจากอาวุธ โดยการยิงปืน เขาถูกตัดสินมีความผิดฐานอาชญากรรมสงคราม และถูกลงโทษให้จำคุกตลอดชีวิตในวันที่ 23 พฤษภาคม 2022 ผู้พิพากษา เซร์ฮี อากาโฟนอฟ (Serhiy Agafonov) ระบุว่าชีชีมารินก่อการฆาตกรรมโดยตั้งใจ และทำการฝ่าฝืนกฎและธรรมเนียมในการสงคราม ทนายของชีชีมารินระบุว่าจะทำการยื่นฎีกาต่อไป

## อ้างอิง
การปลูกฝี

**การปลูกฝี** () เป็นวิธีการอย่างหนึ่งที่ใช้ในการสร้างภูมิคุ้มกันต่อโรคติดเชื้อ โดยบางครั้งอาจมีการใช้คำว่า inoculation ในความหมายเดียวกันกับ vaccination (การให้วัคซีน) และ immunization (การเสริมภูมิคุ้มกัน) อยู่บ้าง อย่างไรก็ดีแต่ละคำมีความหมายในรายละเอียดแตกต่างกันในบางประเด็น โดย inoculation มักมีขั้นตอนของการจงใจทำให้เกิดโรคขึ้นในคนหรือสัตว์
## ต้นกำเนิด
แต่ตั้งเดิมแล้ว การปลูกฝีมีที่มาจากการป้องกันโรคฝีดาษ โดยการนำส่วนประกอบของหนองจากฝีของผู้ป่วยโรคฝีดาษมาฝังในผิวหนังของผู้รับการปลูกฝี ทั้งนี้ในยุคนั้น การติดต่อของโรคฝีดาษมักเกิดจากการติดเชื้อผ่านการสูดเอาละอองที่มีเชื้อเข้าไป ทำให้เกิดการติดเชื้อที่เยื่อเมือกของปาก จมูก หรือระบบหายใจ ก่อนที่จะแพร่กระจายไปทั่วร่างกาย ทำให้ผู้ป่วยที่ติดเชื้อผ่านช่องทางนี้มีอาการรุนแรง แตกต่างจากการติดเชื้อที่ผิวหนัง ซึ่งผู้ป่วยมักมีอาการไม่รุนแรงเท่า และมักมีการติดเชื้ออยู่เฉพาะที่ผิวหนัง แต่สามารถกระตุ้นให้เกิดภูมิคุ้มกันได้เหมือนกัน ปัจจุบันวิธีปลูกฝีเพื่อสร้างภูมิคุ้มกันต่อโรคฝีดาษนี้ เป็นที่รู้จักในชื่อว่า variolation (การปลูกฝีดาษ) โดยการปลูกฝีมีบันทึกย้อนหลังไปในประวัติศาสตร์ทั้งในอินเดีย แอฟริกา และจีน
## อ้างอิง

หมวดหมู่:วิทยาภูมิคุ้มกัน
หมวดหมู่:วัคซีนฝีดาษ
หมวดหมู่:สิ่งประดิษฐ์ของจีน
หมวดหมู่:ฝีดาษ
เอลิสตา

**เอลิสตา** (; ,  (ใช้กันทั่วไปในสมัยโซเวียต) หรือ  (การออกเสียงที่ใช้บ่อยที่สุดหลังปี ค.ศ. 1992 และในภาษาคัลมึคเอง) ; , *Elst*, )  เป็นเมืองหลวงของสาธารณรัฐคัลมืยเคีย ประเทศรัสเซีย

เป็นที่รู้จักในชื่อ *สเตปนอย* (Stepnoy) ตั้งแต่ พ.ศ. 2487 ถึง 2500

## ภูมิศาสตร์
เมืองนี้ตั้งอยู่ในบริเวณเนินเขาเยร์เจนี ในส่วนบนของหุบเขาเอลิสตา ต้นกำเนิดของแม่น้ำอยู่ในส่วนตะวันตกของเมืองเอลิสตา ข้ามเขตเมืองจากตะวันตกไปตะวันออก โดยแบ่งออกเป็นสองส่วน พื้นที่ส่วนทางเหนือมีขนาดใหญ่กว่าทางใต้

## ภูมิอากาศ
เอลิสตามีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน *Dfb*) แม้ว่าบางครั้งจะได้รับการอธิบายว่าเป็นภูมิอากาศแบบกึ่งแห้งแล้งพอสมควร (การแบ่งเขตภูมิอากาศแบบเคิพเพิน BSk) ฤดูหนาวอากาศหนาว อุณหภูมิเฉลี่ยในเดือนมกราคมอยู่ที่ −6.1 °C (21.0 °F) ในขณะที่ฤดูร้อนจะร้อน อุณหภูมิเฉลี่ยในเดือนกรกฎาคมอยู่ที่ 24.5 °C (76.1 °F) ปริมาณน้ำฝนรายปีเฉลี่ยอยู่ที่ 349 มิลลิเมตร (14 นิ้ว) โดยฤดูหนาวจะแห้งกว่าฤดูร้อน อุณหภูมิสูงสุดอยู่ในช่วง −34.0 °C (−29.2 °F) ในเดือนมกราคม ถึง 42.9 °C (109.2 °F) ในเดือนสิงหาคม

## อ้างอิง

หมวดหมู่:เมืองในประเทศรัสเซีย
เชียร์เคสสค์

**เชียร์เคสสค์** (; ) เป็นเมืองหลวงของสาธารณรัฐคาราชาเยโว-ซีร์คัสเซีย ประเทศรัสเซีย รวมถึงศูนย์กลางทางการเมือง เศรษฐกิจ และวัฒนธรรม มีประชากร 129,069 คน (ในปี พ.ศ. 2553)

ก่อนหน้านี้รู้จักกันในชื่อ *Batalpashinskaya* (จนถึงปี ค.ศ. 1931), *Batalpashinsk* (จนถึงปี ค.ศ. 1934), *Sulimov* (จนถึงปี ค.ศ. 1937), *Yezhovo-Cherkessk* (จนถึงปี ค.ศ. 1939)

## ประชากร

thumb|มัสยิดเชียร์เคสสค์

thumb|มหาวิหารเซนต์นิโคลัส, เชียร์เคสสค์
ประชากรของเชียร์เคสสค์มี 129,069 คนในสำมะโนปี ค.ศ. 2010 116,244 คนในสำมะโนปี ค.ศ. 2002 และ 113,060 ในสำมะโนโซเวียต ค.ศ. 1989

## อ้างอิง

หมวดหมู่:เมืองในประเทศรัสเซีย
ไมลส์ เทลเลอร์

**ไมลส์ อเล็กซานเดอร์ เทลเลอร์** (; เกิด 20 กุมภาพันธ์ พ.ศ. 2530) เป็นนักแสดงชาวอเมริกัน ภาพยนตร์บางเรื่องของเขา ได้แก่ *[[The Spectacular Now|เดอะสเปกตาคูลาร์นาว]]*, *[[Whiplash (2014 film)|วิปแลช]]*, *[[The Divergent Series|เดอะไดเวอร์จินซีรีส์]]*, *[[War Dogs (2016 film)|วอร์ด็อกส์]]*, *[[Bleed for This|บลีดฟอร์ดิส]]*, *[[Thank You for Your Service (2017 film)|แธงกิวฟอร์ยัวร์เซอร์วิส]]*, และ *[[ท็อปกัน: มาเวอริค]]*

## ผลงานการแสดง
### โทรทัศน์

## อ้างอิง

## แหล่งข้อมูลอื่น

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2530
เกลน โพเวลล์

**เกล็น โธมัส พาวเวลล์ จูเนียร์** (; (เกิด 21 ตุลาคม พ.ศ. 2531) เป็นนักแสดง นักเขียน และโปรดิวเซอร์ชาวอเมริกัน เขาเริ่มต้นอาชีพด้วยการเป็นนักแสดงรับเชิญทางโทรทัศน์และบทบาทสมทบในภาพยนตร์ เช่น *[[แบทแมน อัศวินรัตติกาลผงาด]]* (2012) และ *[[ดิ เอ็กซ์เพ็นเดเบิลส์ โคตรคนทีมมหากาฬ 3]]* (2014) ก่อนสร้างผลงานที่โดดเด่นในบท แชด แรดเวลล์ จากซีรีส์สยองขวัญ-คอมเมดี้เรื่อง *[[Scream Queens (2015 TV series)|สกรีมควีนส์]]* (2015-2016) เขาได้แสดงเป็น *ฟินนีแกน* ในภาพยนตร์ตลกเรื่อง *[[อยากได้มั้ย...ใครสักคน]]* (2016), นักบินอวกาศ ''จอห์น เกล็นน์'' ในละคร *[[ทีมเงาอัจฉริยะ]]* (2016) และชาร์ลี ยัง ในเรื่อง *[[Set It Up|แผนแก้เผ็ดเผด็จเจ้านาย]]* (2018) ก่อนจะได้เป็นที่รู้จักไปทั่วโลกในบทบาท *เรือเอก เจค "แฮงแมน" เซเรซิน* จากเรื่อง ''ท็อปกัน: มาเวอริค'' (2022)

## ผลงานการแสดง

### ภาพยนตร์

## อ้างอิง

## แหล่งข้อมูลอื่น
* 
* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2531
หงโจ้ว

**หงโจ้ว** (ภาษาแมนจู: , ภาษาจีน 弘昼 5 มกราคม ค.ศ. 1712 – 2 กันยายน ค.ศ 1770) เดิมทรงพระอิสริยยศ **เหอกงชินหวัง** เป็นองค์ชายแมนจูแห่งราชวงศ์ชิง

## ประวัติส่วนพระองค์
องค์ชายหงโจ้วประสูติในราชตระกูลอ้ายซินเจว๋หลัว เป็นโอรสองค์ที่ 5 ของจักรพรรดิยงเจิ้ง (ประสูติตั้งแต่สมัยยังเป็นองค์ชายอิ้นเจิน) พระมารดาของพระองค์คือพระมเหสีฉุนเชวี่ยแห่งตระกูลเกิง เป็นธิดาของเกิงเต๋อจินในราชสำนักแมนจู และพระองค์ทรงเป็นพระอนุชาต่างมารดาของจักรพรรดิเฉียนหลง

## พระบรมวงศานุวงศ์
* พระราชบิดา จักรพรรดิยงเจิ้ง
* พระราชมารดา ฉุนเชวี่ยหวงกุ้ยเฟย

### พระมเหสี
เจ้าหญิงเฮกง แห่งแคว้นอูจาคุ

### พระมเหสีรอง
* มเหสีรองแห่งตระกูลจังกิยะ
* มเหสีรองแห่งตระกูลกุย

### พระราชโอรส
* องค์ชายหย่งอิ๋ง (17 พฤษภาคม ค.ศ. 1731 – 28 กรกฎาคม ค.ศ. 1732)
* องค์ชายหย่งบี๋ (23 กรกฎาคม ค.ศ.1733 – 4 เมษายน ค.ศ.1772)
* องค์ชายไม่ปรากฏพระนาม (22 พฤษภาคม ค.ศ.1734 – 31 ธันวาคม ค.ศ 1734)
* องค์ชายหย่งบิน (24 ธันวาคม ค.ศ. 1735 – 2 กุมพาพันธ์ ค.ศ. 1799)
* องค์ชายไม่ปรากฏพระนาม (14 มกราคม ค.ศ. 1739 – 20 มิถุนายน ค.ศ. 1739)
* องค์ชายหย่งฮวง (7 กรกฎาคม ค.ศ. 1740 – 3 พฤศจิกายน ค.ศ. 1783)
* องค์ชายหย่งคุณ (11 มีนาคม ค.ศ. 1743 – 16 มีนาคม ค.ศ. 1803)
* องค์ชายหย่งเจิง (19 กันยายน ค.ศ. 1745 – 5 กรกฎาคม ค.ศ. 1768)

### พระราชธิดา
* องค์หญิงเหอวาน (24 กรกฎาคม ค.ศ. 1734 – 2 พฤษภาคม ค.ศ. 1760)

## อ้างอิง
* 

## แหล่งข้อมูลอื่น
จักรพรรดิยงเจิ้ง
จักรพรรดิเฉียนหลง

หมวดหมู่:เจ้าชายราชวงศ์ชิง
หมวดหมู่:บุคคลที่เสียชีวิตในปี พ.ศ. 2313
หมวดหมู่:บุคคลที่เกิดในปี พ.ศ. 2255
สิธู มูส วาลา

**ศุภทีป สิงห์ สิธู** ( ; , 11 มิถุนายน 1993&nbsp;– 29 พฤษภาคม 2022) หรือชื่อในวงการคือ **สิธู มูส วาลา** (; ) เป็นนักร้อง แร็ปเปอร์ นักแสดง และนักการเมืองชาวอินเดีย มีผลงานหลักอยู่ในดนตรีปัญจาบและภาพยนตร์ปัญจาบ

เขาเป็นที่รู้จักจากผลงานเพลง "So High" และในปี 2018 เขาปล่อยอัลบั้มเปิดตัว *[[PBX 1]]* ซึ่งขึ้นสูงสุดอันดับที่ 66 บนชาร์ต ''บิลบอร์ด'' แคนาเดียนอัลบั้ม หลังจากปล่อยอัลบั้มนี้ เขาออกมาผลิตดนตรีเอง ซิงเกิลปี 2019 ชื่อ "47" ยังติดอันดับบนชาร์ตซิงเกิลสหราชอาณาจักร ในปี 2020 *[[เดอะการ์เดียน]]* ระบุชื่อเขาเป็นหนึ่งใน 50 ศิลปินมาแรง (up and coming artists) เขาเคยมีเพลงติดอันดับบนชาร์ตยูเคเอเชียน รวมสิบเพลง ในจำนวนนี้สองเพลงติดอันดับหนึ่ง ผลงานเพลง "Bambiha Bole" อยู่ในห้าอันดับแรกบนชาร์ตดนตรีของยูทูบทั่วโลก ในปี 2021 เขาปล่อยแทร็ก *[[Moosetape]]* ซึ่งติดชาร์ตทั่วโลก รวมถึงแคนาเดียนฮอต 100, ยูเคเอเชียน และนิวซีแลนด์ฮอต

เขาเป็นที่รู้จักจากรูปแบบเนื้อเพลงที่เป็นที่ถกเถียง หลายครั้งเนื้อเพลงของเขามีเนื้อหาสนับสนุนวัฒนธรรมปืน และท้าทายความเชื่อทางศาสนา เช่นในกรณีที่เคยมีเนื้อเพลงที่ดูหมิ่นมาตาภาคเการ์ ซึ่งเป็นที่นับถือในศาสนาซิกข์ เขายังเคยถูกฟ้องร้องทางกฎหมายหลายครั้งจากเนื้อหาในเพลงที่สนับสนุนวัฒนธรรมปืน เนื้อหารุนแรง และสนับสนุนความรุนแรง ในปี 2022 ก่อนเขาเสียชีวิต ยังมีเรื่องฟ้องร้องทางกฎหมายต่อเขาที่ยังดำเนินอยู่สี่กรณี มูส วาลา เริ่มขึ้นสู่การเมืองโดยเข้าเป็นนัการเมืองในพรรคคองเกรส และลงสมัครเลือกตั้งในการเลือกตั้งคณะนิติบัญญัติรัฐปัญจาบ ปี 2022 ในเขตเลือกตั้งมันสา แต่ไม่ชนะ เขาถูกปืนยิงเสียชีวิตในวันที่ 29 พฤษภาคม 2022 โดยมือปืนที่ยังไม่ทราบว่าเป็นใคร

## อ้างอิง

หมวดหมู่:นักร้องภาษาปัญจาบ
หมวดหมู่:นักร้องอินเดีย
หมวดหมู่:นักการเมืองอินเดีย
หมวดหมู่:บุคคลจากพรรคคองเกรสแห่งชาติอินเดีย
หมวดหมู่:บุคคลจากรัฐปัญจาบ
หมวดหมู่:บุคคลที่ถูกลอบสังหาร
พรรคอามอาทมี

**พรรคอามอาทมี** (; ;  **AAP**) เป็นพรรคการเมืองในประเทศอินเดีย ก่อตั้งขึ้นในปี 2012 โดยอรวินท์ เกชริวัลและคณะ พรรค AAP ถือกำเนิดขึ้นจากการเคลื่อนไหวต่อต้านคอร์รัปชั่นในปี 2011 ปัจจุบัน AAP เป็นพรรคเสียงข้างมากในสองรัฐบาล ได้แก่สภานิติบัญญัติของเดลีและรัฐปัญจาบ โดยพรรควางตัวในฐานะทางเลือกแทนพรรคใหญ่สองพรรค (ภารตียชนตา (BJP) กับ คองเกรสแห่งชาติอินเดีย (INC))

พรรคตั้งขึ้นหลังเกชริวัลแตกหักกับนักเคลื่อนไหว อันนา ฮาซาเร ในประเด็นเรื่องการรวมการเมืองเลือกตั้งเข้าในการเคลื่อนไหวต้านคอร์รัปชั่นปี 2011 ซึ่งเรียกร้องรัฐบัญญัติชนโลกปาล มาตั้งแต่ปี 2011 ฮาซาเร ต้องการการเคลื่อนไหวที่ไม่ยุ่งเกี่ยวกับการเมือง ในขณะที่เกชริวัลต้องการตัวแทนในระดับรัฐบาล

พรรคชนะการเลือกตั้งแรกในการเลือกตั้งสภานิติบัญญัติเดลี ปี 2013 และกลายมาเป็นพรรคที่ใหญ่ที่สุดรองจาก BJP และเนื่องจากทั้งสองพรรคไม่ได้มีเสียงข้างมากโดยสัมบูรณ์ AAP จึงตั้งรัฐบาลร่วมกับสมาชิกจาก INC เกชริวัลกลายมาเป็ยซีเอ็มประจำเดลี แต่รัฐบาลของเขาก็ลาออกหลัง 49 วัน เนื่องจากเขาไม่สามารถผ่านรัฐบัญญัติชนโลกปาลในสภาได้ เนื่องจากขาดการสนับสนุนของ INC นับจากนั้น ตำแหน่งซีเอ็มของเดลีจึงกลายเป็นของประธานาธิบดี จนถึงการเลือกตั้งปี 2015 ที่ซึ่ง AAP ชนะ 67 จาก 70 ที่นั่งในสภานิติบัญญัติเดลี สามที่นั่งที่เหลือเป็นของ BJP และ INC ไม่มีที่นั่งในสภา เกชริวัลสาบานตนเข้ารับตำแหน่งเป็นซีเอ็มเดลีอีกครั้ง AAP แพ้ทั้งเจ็ดเขตเลือกตั้งในโลกสภาให้กับ BJP ในการเลือกตั้งระดับชาติปี 2019 แต่ AAP ยังคงเอาชนะ BJP ในการเลือกตั้งสภานิติบัญญัติเดลีในปี 2020 ด้วยจำนวน 62 ที่นั่ง

AAP มีความนิยมที่แข็งแกร่งอยู่นอกเดลี นับตั้งแต่กลายมาเป็นพรรคใหญ่ที่สุดอันดับสองหละงการเลือกตั้งสภานิติบัญญัติรัฐปัญจาบ ปี 2017 ด้วยจำนวน 20 ที่นั่ง และในการเลือกตั้งปี 2022 สามารถชนะที่นั่งในสภานิติบัญญัติรัฐไปถึง 92 ที่นั่ง โดยมีภควันต์ มานน์ สาบานตนเข้ารับตำแหน่งซีเอ็มรัฐปัญจาบ นอกจากนี้พรรคยังขยายอิทธิพลไปยังดินแดนสหภาพจัณฑีครห์ และ กัว เช่นกัน

## อ้างอิง

อมอทม
เออีดับเบิลยู เวิลด์ แท็กทีม แชมเปียนชิป

**เออีดับเบิลยู เวิลด์ แท็กทีม แชมเปียนชิป** (AEW World Tag Team Championship) เป็นเข็มขัดแชมป์มวยปล้ำอาชีพระดับแท็กทีมจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 18 มิถุนายน ค.ศ. 2019 โดยแชมป์คู่แรกคือ SoCal Uncensored (Frankie Kazarian and Scorpio Sky)

## ประวัติในการครองแชมป์

## อ้างอิง

## แหล่งข้อมูลอื่น
*AEW World Tag Team Championship history

หมวดหมู่:แชมเปี้ยนชิพของมวยปล้ำรุ่นแท็กทีม
หมวดหมู่:เข็มขัดของออลอีลิตเรสต์ลิง
มิถุนายน พ.ศ. 2565

**มิถุนายน พุทธศักราช 2565** เป็นเดือนที่ 6 ของปี พ.ศ. 2565 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:มิถุนายน
*2565-06
ออสวัลโด (ละครโทรทัศน์)

***ออสวัลโด*** () เป็นการ์ตูนทีวีแอนิเมชันของประเทศบราซิล ออกอากาศทางช่องการ์ตูนเน็ตเวิร์ค สร้างโดย เปโดร เอโบลิ (Pedro Eboli) ร่วมผลิตโดย เบิร์โด สตูดิโอ (Birdo Studio) และ ซิมไบโอซิส เอ็นเตอร์เทนเมนท์ (Symbiosys Entertainment) ฉายตอนแรกเมื่อวันที่ 11 ตุลาคม 2017

## ตัวละครและเสียงพากย์

* ออสวัลโด (Oswaldo) - พากย์โดย โจเอล วิเอร่า
* เลอา (Léia) - พากย์โดย เมลิสซ่า การ์เซีย
* โทเบียส (Tobias) - พากย์โดย วีนี วูลฟ์

## อ้างอิง

## แหล่งข้อมูลอื่น

* 
* 

หมวดหมู่:การ์ตูนบราซิล
หมวดหมู่:การ์ตูนแคนาดา
หมวดหมู่:การ์ตูนอินเดีย
หมวดหมู่:ตัวละครที่เป็นเพนกวิน
หมวดหมู่:การ์ตูนทีวีแอนิเมชันเกี่ยวกับเพนกวิน
หมวดหมู่:การ์ตูนทีวีแอนิเมชันที่ยุติการออกอากาศในปี พ.ศ. 2564
แฮลิแฟกซ์

**แฮลิแฟกซ์** โดยทั่วไปหมายถึง
* แฮลิแฟกซ์ - เมืองในรัฐโนวาสโกเชีย ประเทศแคนาดา
* แฮลิแฟกซ์ - เมืองในเทศมณฑลเวสต์ยอร์กเชอร์ ประเทศอังกฤษ สหราชอาณาจักร
* ธนาคารแฮลิแฟกซ์ - ธนาคารในสหราชอาณาจักร
รายชื่อผู้ครองตำแหน่งมิสเตอร์โกลบอล

รายชื่อผู้ที่ครองตำแหน่ง**[[มิสเตอร์โกลบอล]]**อย่างเป็นทางการ โดยเรียงลำดับตามปีการจัดประกวดดังต่อไปนี้

## ผู้ครองตำแหน่งมิสเตอร์โกลบอล

## รองชนะเลิศมิสเตอร์โกลบอล

## เรียงลำดับสัญชาติของผู้ชนะเลิศ

## จำนวนผู้ชนะเลิศแบ่งตามทวีป

## หมายเหตุ

## ดูเพิ่ม
*รายชื่อรองชนะเลิศมิสเตอร์โกลบอล
*รางวัลพิเศษบนเวทีมิสเตอร์โกลบอล

## หมายเหตุ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* Pageantopolis' Mister Global Page 

 

หมวดหมู่:มิสเตอร์โกลบอล
ผู้ครองตำแหน่งมิสเตอร์โกลบอล
วัดโคมนาราม

**วัดโคมนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบ้านแหลม จังหวัดเพชรบุรี ที่ดินตั้งวัดมีเนื้อที่ 22 ไร่ 16 ตารางวา อาณาเขต ทิศเหนือจดคลองเก่าบางแก้ว ทิศใต้ทิศตะวันออกและทิศตะวันตกจดที่ดินเอกชน ที่ธรณีสงฆ์ จำนวน 1 แปลง เนื้อที่ 19 ไร่

วัดโคมนาราม เดิมชื่อ **วัดในบางแก้ว** ตั้งวัดเมื่อ พ.ศ. 2430 เดิมวัดตั้งอยู่ใกล้ชายฝั่งทะเล ต่อมาต้องย้ายให้ตั้งอยู่ห่างชายฝั่งทะเลมากขึ้นเนื่องจากไม่สามารถประกอบศาสนกิจได้ ตลอดจนเป็นพื้นที่ฝังศพของผู้นับถือศาสนาอิสลามจากชุมชนบ้านปึก อำเภอจะนะ จังหวัดสงขลา พื้นที่บางส่วนถูกน้ำทะเลพัดหายไป จึงย้ายวัดมาตั้งทางทิศใต้ห่างจากวัดเดิมประมาณ 15 เส้น เป็นที่ดอนอยู่ระหว่างปากคลองบางทะลุกับปากคลองโพธิ์พระเป็นเส้นทางเดินเรือชายฝั่ง เข้าสู่ตัวเมืองเพชรบุรี บริเวณวัดจึงตั้งเสาสำหรับแขวนโคมไฟไว้หน้าโบสถ์ เพื่อบอกตำแหน่งทางเข้าปากคลอง ในเวลากลางคืน ชาวบ้านจึงเรียกชื่อวัดนี้ว่า "วัดโคมนาราม" วัดได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523

อาคารเสนาสนะที่สำคัญ ได้แก่ อุโบสถ กว้าง 8.15 เมตร ยาว 23.50 เมตร สร้างเมื่อ พ.ศ. 2519 เป็นอาคารคอนกรีตเสริมเหล็กครึ่งตึกครึ่งไม้ ศาลาการเปรียญ กว้าง 9.5 เมตร ยาว 17.5 เมตร สร้างเมื่อ พ.ศ. 2517 เป็นอาคารไม้ทรงไทย 2 ชั้น ครึ่งตึกครึ่งไม้ วิหาร กว้าง 6 เมตร ยาว 9 เมตร เป็นอาคารไม้ทรงไทย 2 ชั้น หอสวดมนต์ กว้าง 7.5 เมตร ยาว 9 เมตร สร้างเมื่อ 2517 เป็นอาคารไม้ทรงไทย ครึ่งตึกครึ่งไม้ 2 ชั้น และกุฏิสงฆ์ จำนวน 12 หลัง เป็นอาคารไม้ทรงไทย 2 หลัง ครึ่งตึกครึ่งไม้ 10 หลัง

## รายนามเจ้าอาวาส

* 1.หลวงพ่อทอง ไม่ทราบปีเริ่มต้น - พ.ศ.2430 
* 2.พระอธิการเพิ่ม อินทฺโชโต พ.ศ.2430 - พ.ศ.2485  
* 3.พระอธิการเหล็ง จันทวาโร พ.ศ.2485 - พ.ศ.2511  
* 4.พระครูโสภณพัชรกิจ (บุญลืม) พ.ศ.2511 - พ.ศ.2551
* 5.พระอธิการปรีชา  สมฺปชาโน พ.ศ.2551-2558
* 6.พระอธิการสมหมาย กิตติญาโณ พ.ศ.2559-ปัจจุบัน

## อ้างอิง

โคมนาราม
เคเค (นักร้อง)

**กฤษณกุมาร กุนนาถ** (Krishnakumar Kunnath; 23 สิงหาคม 1968 – 31 พฤษภาคม 2022) หรือเป็นที่รู้จักในชื่อ **[[KK]]** เป็นนักร้องเพลงประกอบภาพยนตร์ชาวอินเดีย มีผลงานเพลงทั้งในภาษาฮินดี, ทมิฬ, เตลูกู, กันนาดา, มลยาฬัม, มราฐา, โอริยา, เบงกอล, อสาม และ คุชราต

KK เริ่มต้นอาชีพในสายดนตรีด้วยการร้องเพลงและทำนองประกอบโฆษณา เขาเดบิวต์ในภาพยนตร์จากซาวด์แทร็กให้กับ เอ. อาร์. ระห์มาน ในปี 1999 เขาปล่อยอัลบัมเดบิวต์ในชื่อ *[[Pal (album)|Pal]]* ซึ่งมีเพลง "*Pal*" และ "*Yaaron*" ที่เป็นที่นิยมมากในงานเลี้ยงอำลาของโรงเรียนในอินเดีย เพลงดังอื่น ๆ ของเขา เช่น "Tadap Tadap" จาก *[[Hum Dil De Chuke Sanam]]* (1999), เพลงทมิฬ "Apadi Podu", "Dola Re Dola" จาก *[[Devdas (2002 Hindi film)|Devdas]]* (2002), "Kya Mujhe Pyaar Hai" จาก *[[Woh Lamhe...]]* (2006), "Aankhon Mein Teri" จาก *[[Om Shanti Om]]* (2007), "Khuda Jane" จาก *[[Bachna Ae Haseeno]]* (2008), "Piya Aaye Na" จาก *[[Aashiqui 2]]* (2013), "Mat Aazma Re" จาก *[[Murder 3]]* (2013), "India Wale" จาก *[[Happy New Year (2014 film)|Happy New Year]]* (2014) และ "Tu Jo Mila" จาก *[[Bajrangi Bhaijaan]]* (2015) เขาเคยได้รับเสนอชื่อเข้ารับรางวัลฟิล์มแฟร์อะวอร์ดหกครั้ง และเคยได้รับฟิล์มแฟร์อะวอร์ดเซาธ์หนึ่งครั้ง

## อ้างอิง

## แหล่งข้อมูลอื่น

* 
*
* 

หมวดหมู่:นักร้องอินเดีย
หมวดหมู่:บุคคลจากนิวเดลี
หมวดหมู่:ศิษย์เก่าจากมหาวิทยาลัยเดลี
หมวดหมู่:ชาวปัญจาบ
หมวดหมู่:ชาวอินเดียที่นับถือศาสนาฮินดู
ยอชคาร์-โอลา

**ยอชคาร์-โอลา** (; (มาริ และ ) เป็นเมืองหลวงของสาธารณรัฐมารีเอล ประเทศรัสเซีย ยอชคาร์-โอลา หมายถึง "เมืองสีแดง" ในภาษามาริและเดิมชื่อ **ซารีโวโคกชาสค์** (; ) ก่อน ค.ศ. 1919, ชื่อ **ครัสโนกอกชาสค์** (; ) ระหว่าง ค.ศ. 1919 และ 1927 (ทั้งสองชื่อตั้งตาม แม่น้ำมาลายาคอกชากา ซึ่งไหลผ่านเมือง) และ **ชาร์ล่า** (; ), โดยชาวมารี

ยอชคาร์-โอลาก่อตั้งขึ้นเพื่อเป็นป้อมปราการทางทหารในปี ค.ศ. 1584 หลังจากการยึดครองของรัสเซียในภูมิภาคที่มีชาวมารีอาศัยอยู่ในแม่น้ำโวลก้าและแม่น้ำสาขา ปัจจุบันเป็นหนึ่งในศูนย์กลางของชาวมารี (โดยเฉพาะกลุ่มย่อย Meadow Mari) และศูนย์กลางการบริหารของเมืองยอชคาร์-โอลา

## ข้อมูลประชากร
ประชากร: 

## อ้างอิง

หมวดหมู่:เมืองในประเทศรัสเซีย
วลาดีคัฟคาซ

**วลาดีคัฟคาซ** (; , , lit. "ruler of the Caucasus"; , , lit. "'s settlement"), เดิมชื่อ **ออร์ดโซนิคิดเซ** (; ) และ **ซาอุดซิเคา** (; ) เป็นเมืองหลวงของสาธารณรัฐนอร์ทออสซีเชีย–อะลาเนีย ประเทศรัสเซีย ตั้งอยู่ทางตะวันออกเฉียงใต้ของสาธารณรัฐ บริเวณเชิงเขาคอเคซัส ริมแม่น้ำเทเร็ก มีประชากร:  วลาดีคัฟคาซเป็นหนึ่งในเมืองที่มีประชากรมากที่สุดในคอเคซัสเหนือ

เมืองนี้เป็นศูนย์กลางอุตสาหกรรมและการขนส่ง ผลิตภัณฑ์ที่สำคัญ ได้แก่ สังกะสีและตะกั่วแปรรูป เครื่องจักร เคมีภัณฑ์ เสื้อผ้าและผลิตภัณฑ์อาหาร

## ประชากร
จากผลการสำรวจสำมะโนประชากร ค.ศ. 2010 ประชากรในเมืองวลาดีคัฟคาซอยู่ที่ 330,148 คน

ส่วนประกอบทางชาติพันธุ์ของประชากรในเมืองคือ:
*ออสเซเชี่ยน: 210,104 (63.9%)
*รัสเซีย: 80,945 (24.5%)
*อาร์เมเนีย: 11,697 (3.5%)
*จอร์เจีย: 7,014 (2.2%)
*อินกุช: 3,225 (1.1%)
*อาเซอร์ไบจาน: 2,212 (0.7%)
*ชาวยูเครน: 1,857 (0.6%)
*กรีก: 1,819 (0.5%)
*สโลวัก: 990 (0.3%)
*อื่นๆ: 10,285 (3.1%)

## อ้างอิง

หมวดหมู่:เมืองในประเทศรัสเซีย
คืยซิล

**คืยซิล** (, ; , ; , ) เป็นเมืองหลวงของสาธารณรัฐตูวา ประเทศรัสเซีย ชื่อของเมืองหมายถึง "สีแดง" หรือ "สีแดงเข้ม" ในภาษาตูวา (และในภาษาอื่นในกลุ่มภาษาเตอร์กิกอีกมาก) มีประชากร 

## อุตสาหกรรม
โรงงานอุตสาหกรรมการผลิต ได้แก่ โรงอิฐ, โรงเลื่อย, การผลิตเครื่องเรือน, และโรงงานแปรรูปอาหาร

## อ้างอิง

## บรรณานุกรม

* Законодательная палата Великого Хурала Республики Тыва. Постановление №1648 ЗП-1 от 21 декабря 2005 г. «Об утверждении реестра административно-территориального деления Республики Тыва», в ред. Постановления №455 ЗП-2 от 21 ноября 2007 г «О внесении изменения в реестр административно-территориального деления Республики Тыва». Вступил в силу 21 декабря 2005 г. Опубликован: "Тувинская правда", №2, 12 января 2006 г. (สภานิติบัญญัติแห่งสภาประชาชนใหญ่แห่งสาธารณรัฐตูวา มติที่ 1648 ЗП-1 ลงวันที่ 21 ธันวาคม 2548 เรื่อง "การอนุมัติทะเบียนการแบ่งเขตการปกครองและอาณาเขตของสาธารณรัฐตูวา" แก้ไขเพิ่มเติมโดยมติที่ 455 ЗП-2 ลงวันที่ 21 พฤศจิกายน 2550 เรื่อง "การแก้ไขทะเบียนการแบ่งเขตการปกครองและอาณาเขตของสาธารณรัฐตูวา" มีผลบังคับใช้เมื่อวันที่ 21 ธันวาคม 2548 ประกาศใน: *ตูวินสกายา ปราฟดา* ฉบับที่ 2 ลงวันที่ 12 มกราคม 2549)
* Великий Хурал (парламент) Республики Тыва. Закон №268 ВХ-1 от 24 декабря 2010 г. «О статусе муниципальных образований Республики Тыва», в ред. Закона №837 ВХ-1 от 10 октября 2011 г. «О внесении изменений в Закон Республики Тыва "О статусе муниципальных образований Республики Тыва"». Вступил в силу со дня официального опубликования. Опубликован: "Тувинская правда", №178 (без приложений), 31 декабря 2010 г. (สภาประชาชนใหญ่แห่งสาธารณรัฐตูวา กฎหมายมาตราที่ 268 VKh-1 ลงวันที่ 24 ธันวาคม 2553 เรื่อง "สถานะการจัดตั้งเทศบาลของสาธารณรัฐตูวา" แก้ไขเพิ่มเติมโดยกฎหมายมาตราที่ 837 VKh-1 ลงวันที่ 10 ตุลาคม 2554 เรื่อง "การแก้ไขกฎหมายของสาธารณรัฐตูวา เรื่อง "สถานะการจัดตั้งเทศบาลของสาธารณรัฐตูวา" มีผลบังคับใช้ในวันที่ประกาศอย่างเป็นทางการ ประกาศใน: *ตูวินสกายา ปราฟดา* ฉบับที่ 178 (ไม่รวมภาคผนวก) ลงวันที่ 31 ธันวาคม 2553)

หมวดหมู่:เมืองในประเทศรัสเซีย
เจดีย์กลางน้ำ

**เจดีย์กลางน้ำ** อาจหมายถึง
* เจดีย์กลางน้ำ ตำบลบางอ้อ อำเภอบ้านนา จังหวัดนครนายก
* เจดีย์กลางน้ำ ตำบลท่าประดู่ อำเภอเมืองระยอง จังหวัดระยอง
* พระสมุทรเจดีย์ ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ ผู้คนทั่วไปจะเรียกกันติดปากว่า **พระเจดีย์กลางน้ำ** เนื่องจากเดิมบริเวณที่ก่อสร้างพระสมุทรเจดีย์เป็นเกาะแม่น้ำ แต่ปัจจุบันเกิดแผ่นดินงอก
เจดีย์กลางน้ำ (จังหวัดระยอง)

**เจดีย์กลางน้ำ** ตั้งอยู่ที่ตำบลปากน้ำ อำเภอเมืองระยอง จังหวัดระยอง ตั้งอยู่บนเกาะกลางแม่น้ำระยอง ล้อมรอบด้วยป่าชายเลนมีน้ำล้อมรอบ เนื้อที่ราว 52 ไร่ เทศบาลนครระยองได้สร้างสะพานคอนกรีตเข้าไปสู่เจดีย์ ปัจจุบันอยู่ในความดูแลของวัดปากน้ำ

เจดีย์กลางน้ำสร้างเมื่อ พ.ศ. 2416 ในสมัยพระยาศรีสมุทรโภคชัยชิตสงคราม (เกตุ ยมจินดา) เป็นเจ้าเมืองระยอง จุดประสงค์การสร้างเพื่อเป็นสัญลักษณ์ ให้ชาวเรือหรือผู้โดยสารที่เดินทางผ่านถึงบริเวณนั้นได้ทราบว่ามาถึงเมืองระยองแล้ว สันนิษฐานว่าคงนำแนวคิดจากพระสมุทรเจดีย์ จังหวัดสมุทรปราการ ที่บอกให้ทราบว่าใกล้จะถึงกรุงเทพมหานครแล้ว

ราวกลางเดือน 12 ของทุกปีซึ่งเป็นฤดูน้ำหลาก จะมีงานประเพณีทอดกฐินและงานห่มผ้าเจดีย์กลางน้ำ นอกจากนั้นมีประเพณี งานลอยกระทง แข่งเรือยาว ประเพณีห่มผ้าเจดีย์ ผ้าที่จะนำมาห่มต้องเป็นผ้าสีแดง มีความยาว 6 เมตร

ลักษณะเป็นเจดีย์ทรงระฆัง ก่ออิฐถือปูน สูงราว 10 เมตร ตั้งอยู่บนฐานประทักษิณโดยรอบมีกำแพงแก้วเตี้ย ๆ ล้อมรอบมีบันไดทางขึ้น 2 ทาง  ส่วนฐานก่อเป็นช่องโค้งแหลมพนักระเบียงกรุด้วยกระเบื้องปรุเคลือบสีเขียว

## อ้างอิง

หมวดหมู่:เจดีย์
หมวดหมู่:โบราณสถานในจังหวัดระยอง
หมวดหมู่:สิ่งก่อสร้างในอำเภอเมืองระยอง
วัดราชบัลลังก์ประดิษฐาราม

**วัดราชบัลลังก์ประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางเกวียน อำเภอแกลง จังหวัดระยอง

## ประวัติ
วัดราชบัลลังก์ประดิษฐาราม หรือเรียกกันว่า **วัดทะเลน้อย** ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้ 

มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง  

สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร

เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช 

ปัจจุบันบัลลังก์ หรือ พระแท่น จัดแสดงอยู่ที่ ห้องธนบุรี-รัตนโกสินทร์ พิพิธภัณฑสถานแห่งชาติพระนคร  กรุงเทพมหานคร  

## เสนาสนะและโบราณวัตถุ
อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์ 

เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด 

นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า

## อ้างอิง

ราชบัลลังก์ประดิษฐาราม
หมวดหมู่:โบราณสถานในจังหวัดระยอง
คลองจระเข้ (จังหวัดสมุทรปราการ)

**คลองจระเข้** หรือ **คลองจระเข้ใหญ่** เป็นคลองธรรมชาติ เริ่มต้นจากคลองประเวศบุรีรมย์และคลองลำปลาทิวที่สี่แยกหัวตะเข้ในเขตลาดกระบัง กรุงเทพมหานคร เรียกส่วนนั้นว่า **คลองหัวตะเข้** ไปบรรจบคลองสำโรงในอำเภอบางเสาธง จังหวัดสมุทรปราการ มีความยาวประมาณ 32 กิโลเมตร มีความจุคลองประมาณ 1.60 ล้านลูกบาศก์เมตร เป็นคลองที่มีน้ำไหลตลอดทั้งปี 

สาเหตุที่เรียกว่าคลองจระเข้เพราะในอดีตท้องที่นี้เป็นพื้นที่น้ำทะเลท่วมถึงมาก่อน เป็นที่อยู่อาศัยของจระเข้น้ำเค็มจำนวนมาก ทำให้ขุดพบโครงกระดูกและส่วนหัวอยู่เป็นประจำ จึงเรียกคลองที่มีจระเข้ชุกชุมนี้ว่า "คลองจระเข้" ภายหลังได้เป็นชื่อของตำบลคือ ตำบลจรเข้ ต่อมาแยกเป็นตำบลศีรษะจรเข้น้อยและตำบลศีรษะจรเข้ใหญ่

สถานที่ตั้งอยู่ริมคลองจระเข้ ได้แก่ วัดหัวคู้เป็นวัดเก่าแก่ตั้งอยู่บริเวณปากคลองจระเข้ บริเวณนั้นมีความกว้างคลอง 40 เมตร บริเวณวัดมีตลาดชุมชนวัดหัวคู้ วัดศรีวารีน้อยซึ่งมีตลาดน้ำชุมชนวัดศรีวารีน้อย ซึ่งเปิดทำการในวันเสาร์และอาทิตย์ และวัดจรเข้ใหญ่ที่ตั้งอยู่บริเวณคุ้งน้ำ เล่าลือกันว่ามีถ้ำใต้น้ำซึ่งร่ำลือกันว่าชุมไปด้วยจระเข้นับร้อยนับพันตัว ต่อมาภายหลังชาวบ้านในละแวกนั้นได้ขุดพบกะโหลกศีรษะของมนุษย์ในถ้ำใต้น้ำ จึงได้สร้างวัดนี้ขึ้นไว้เหนือคุ้งน้ำนั้นเพื่อข่มความดุร้ายของจรเข้และให้เดรัจฉานยำเกรงต่ออำนาจสิ่งศักดิ์สิทธิ์

## อ้างอิง

จระเข้
จระเข้
หมวดหมู่:อำเภอบางเสาธง
ตาราแอร์ เที่ยวบินที่ 197

**ตาราแอร์เที่ยวบินที่ 197** เป็นเที่ยวบินในประเทศตามตารางของตาราแอร์ ให้บริการแทนเยติแอร์ไลนส์ ซึ่งเป็นบริษัทแม่ บินจากท่าอากาศยานโปขรา ไปยัง ท่าอากาศยานจอมซอม ในประเทศเนปาล ในวันทรา 29 พฤษภาคม 2022 อากาศยาน Twin Otter ซึ่งมีผู้โดยสาร 22 คน (ในจำนวนนี้เป็นลูกเรือ 3 คน) ออกเดินทางเมื่อเวลา 9:55 NST (UTC+05:45) และขาดการติดต่อกับหอควบคุมการบิน 12 นาทีหลังออกบินที่เวลา 10:07 ซากเครื่องบินถูกพบใน 20 ชั่วโมงให้หลังบริเวณข้างเขา ผู้โดยสารและลูกเรือทั้ง 22 ราย เสียชีวิต ศพของทั้งหมดถูกกู้คืนในเวลาต่อมา

## อ้างอิง

หมวดหมู่:อุบัติเหตุทางการบินในปี พ.ศ. 2565
หมวดหมู่:ประเทศเนปาลในปี พ.ศ. 2565
หมวดหมู่:อุบัติเหตุทางการบินในประเทศเนปาล
หมวดหมู่:รัฐคัณฑกี
ช้าง เอฟเอคัพ รอบชิงชนะเลิศ 2565

ฟุตบอล **ช้าง เอฟเอคัพ รอบชิงชนะเลิศ 2564–65** เป็นนัดชิงชนะเลิศของ ช้าง เอฟเอคัพ 2564–65  และเป็นฤดูกาลที่ 28 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ธรรมศาสตร์ สเตเดียม ใน ปทุมธานี, ประเทศไทย เมื่อวันที่ 22 พฤษภาคม พ.ศ. 2565, ระหว่าง บุรีรัมย์ ยูไนเต็ด หนึ่งทีมใหญ่จาก บุรีรัมย์  และ นครราชสีมา มาสด้า หนึ่งทีมใหญ่จาก นครราชสีมา, ทั้งสองทีมมีที่ตั้งใน ภาคตะวันออกเฉียงเหนือ ของประเทศไทย.

## เส้นทางสู่รอบชิงชนะเลิศ

**''หมายเหตุ:** ในผลการแข่งขันทั้งหมดด้านล่างนั้น, ผลของทีมที่เข้าชิงชนะเลิศจะเป็นฝ่ายขึ้นก่อน (H: เหย้า; A: เยือน; ที1: สโมสรที่มาจาก ไทยลีก; ที2: สโมสรที่มาจาก ไทยลีก 2; ที3: สโมสรที่มาจาก ไทยลีก 3).*</small>

== แมตช์ ==
=== รายละเอียดการแข่งขัน ===






*'คณะผู้ตัดสิน**
<br />**ผู้ช่วยผู้ตัดสิน:**
<br /> โชติระวีย์ ทองดวง
<br /> วรพงษ์ ประเสริฐศรี
<br />**ผู้ตัดสินที่สี่:**
<br /> กชภูมิ มีศรีเดชา
<br />**ผู้ช่วย วีเออาร์:**
<br /> ชัยฤกษ์ งามสม
<br /> เชาวลิต พูนประสิทธิ์
<br />**ผู้ควบคุมการแข่งขัน:**
<br /> อาริศ กุลสวัสดิ์ภักดี
<br />**ผู้ประเมินผู้ตัดสิน:**
<br /> แพรว สีหมากสุก
<br />**ผู้ประสานงานทั่วไป:*'
<br /> ณัฐพนธ์ เผ่าพนัส



===สถิติ===
[[ไฟล์:2018-02-22 Entrainement excel jonathan bolingi.jpg|180px|thumb|[[โจนาธาน โบลิงกี]] *(ภาพในปี 2561)'' ทำประตูชัยให้แก่บุรีรัมย์ในช่วงต่อเวลาพิเศษ]]

## ชนะเลิศ

### รางวัลสำหรับทีมชนะเลิศ
* ถ้วยโทรฟีแชมเปียน
* เงินรางวัล 5,000,000 บาท
* เข้าสู่ ไทยแลนด์แชมเปียนส์คัพ 2565
* เข้าสู่ เอเอฟซีแชมเปียนส์ลีก 2023–24 รอบแบ่งกลุ่ม

### รางวัลสำหรับทีมรองชนะเลิศ
* เงินรางวัล 1,000,000 บาท

## ดูเพิ่ม
* ไทยลีก ฤดูกาล 2564–65
* ไทยลีก 2 ฤดูกาล 2564–65
* ไทยลีก 3 ฤดูกาล 2564–65
* ไทยแลนด์ อเมเจอร์ลีก ฤดูกาล 2565
* ช้าง เอฟเอคัพ 2564–65
* รีโว่ ลีกคัพ 2564–65

## อ้างอิง

## แหล่งข้อมูลอื่น
*เว็บไซต์อย่างเป็นทางการของไทยลีก

2565
หมวดหมู่:ฟุตบอลไทยในปี พ.ศ. 2565
หมวดหมู่:การแข่งขันกีฬาในจังหวัดปทุมธานี
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
ตาราแอร์

**ตาราแอร์** () เป็นสายการบินสัญชาติเนปาล มีสำนักงานใหญ่ตั้งอยู่ที่กาฐมาณฑุ เป็นบริษัทลูกของเยติแอร์ไลนส์ ตาราแอร์ตั้งขึ้นในปี ค.ศ. 2009 โดยใช้อากาศยานของเยติแอร์ไลนส์ มีฐานการบินหลักอยู่ที่ท่าอากาศยานนานาชาติตริภูวัน และฐานรองที่ท่าอากาศยานเนปาลกูนจ์ ตาราแอร์ให้บริการหลักในท่าอากาศยานบนภูเขาห่างไกลของเนปาล ฝูงบินของตาราแอร์ประกอบด้วยเครื่องบินแบบ ดอร์เนียร์ 228, DHC-6 และ PC-6 ฟอบส์ขึ้นชื่อตาราแอร์เป็น "สายการบินที่ไม่ปลอดภัยที่สุด" ในปี ค.ศ. 2019 อันเป็นผลจาก

## ประวัติ
ตาราแอร์ถูกก่อตั้งขึ้นในปีค.ศ. 2009 จากการแยกการปฏิบัติการของเครื่องบินขึ้น - ลงและลงจอดระยะสั้น (STOL) ออกจากการปฏิบัติการระดับภูมิภาค โดยได้มีการเปลี่ยนชื่อเป็นตาราแอร์ โดยจะมุ่งเน้นการบินเข้าและออกจากสนามบินขนาดเล็กในบริเวณภูเขาและที่ห่างไกล

## จุดหมายปลายทาง
ตาราแอร์ให้บริการภายในประเทศเนปาล

### ข้อตกลงการบินร่วม
ตาราแอร์ได้มีข้อตกลงการบินโดยใช้รหัสเที่ยวบินร่วมกับสายการบินดังต่อไปนี้:

* เยติแอร์ไลน์

## ฝูงบิน
[thumb|210x210px|[เดอ ฮาวิลแลนด์ แคนาดา ดีเอชซี-6 ทวินออตเตอร์|ดีเอชซี-6 ทวินออตเตอร์]]
ณ เดือนพฤศจิกายน ค.ศ. 2022 ตาราแอร์มีเครื่องบินประจำการในฝูงบินดังนี้:



## หมายเหตุ

## อ้างอิง

หมวดหมู่:สายการบินสัญชาติเนปาล
หมวดหมู่:บริษัทของเนปาล
นิโคลัส มิคเกลสัน

**นิโคลัส มิคเกลสัน** (; 24 กรกฏาคม พ.ศ. 2542 –) ชื่อเล่น **ลูกโซ่/นิโก้** เป็นนักฟุตบอลลูกครึ่งไทย-นอร์เวย์ ปัจจุบันเล่นในตำแหน่งแบ็กขวา ของเอ็สเฟา เอลแวร์สแบร์ก สโมสรในซไวเทอบุนเดิสลีกา และทีมชาติไทย

## สถิติอาชีพ

### สโมสร

;หมายเหตุ

### ทีมชาติ

## อ้างอิง

## แหล่งข้อมูลอื่น

หมวดหมู่:นักฟุตบอลชาวไทย
หมวดหมู่:นักฟุตบอลชาวนอร์เวย์
หมวดหมู่:นักฟุตบอลทีมชาติไทย
หมวดหมู่:ชาวไทยเชื้อสายนอร์เวย์
หมวดหมู่:กองหลังฟุตบอล
หมวดหมู่:ผู้เล่นในเอลีเตอเซเรียน
หมวดหมู่:ผู้เล่นในเดนิชซูเปอร์ลีกา
หมวดหมู่:บุคคลที่ได้รับสัญชาติไทย
หมวดหมู่:ผู้เล่นในเอเชียนคัพ 2023
หมวดหมู่:นักฟุตบอลชายชาวไทยที่ค้าแข้งในต่างประเทศ
โรงแรมผี หนีไปพักร้อน

***โรงแรมผี หนีไปพักร้อน*** () เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2012 ผลิตโดย โคลัมเบียพิคเจอร์ส ภาพยนตร์กำกับโดย เกนดี้ ทาร์ทาคอฟสกี และแสดงนำโดย อดัม แซนด์เลอร์, แอนดี แซมเบิร์ก, เซลีนา โกเมซ, เควิน เจมส์, ฟราน เดรสเชอร์, สตีฟ บูเซมี, มอลลี่ แชนนอน, เดวิด สเปด และซีโล่ กรีน

## เนื้อเรื่องย่อ

## ตัวละครและเสียงพากย์

* อดัม แซนด์เลอร์ รับบท เคานต์ "แดรก" แดรกคูลา (Count "Drac" Dracula)
* แอนดี แซมเบิร์ก รับบท โจนาธาน "จอห์นนี่" ลอราน (Jonathan "Johnny" Loughran)
* เซลีนา โกเมซ รับบท เมวิส แดรกคูลา (Mavis Dracula)
* เควิน เจมส์ รับบท แฟรงเกนสไตน์ (Frankenstein)
* สตีฟ บูเซมี รับบท เวย์น (Wayne)
* ซีโล่ กรีน รับบท เมอร์เรย์ (Murray)
* ฟราน เดรสเชอร์ รับบท ยูนิซ (Eunice)
* มอลลี่ แชนนอน รับบท แวนด้า (Wanda)
* เดวิด สเปด รับบท กริฟฟิน (Griffin)
* จอน โลวิตซ์ รับบท กาซีโมโด วิลสัน (Quasimodo Wilson)
* คริส พาร์เนล รับบท มิสเตอร์ ฟลาย (Mr. Fly)
* แจ็กกี้ แซนด์เลอร์ รับบท มาร์ธา (Martha)
* ร็อบ ริกเกิล รับบท Skeleton Husband
* พอล บริทเทน รับบท มิสเตอร์ กูลิแกน (Mr. Ghouligan)

## การตอบรับ
รอตเทนโทเมโทส์รายงานว่าร้อยละ 45 ของผู้วิจารณ์ 145 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 47 เต็ม 100 คะแนน ซึ่งประเมินโดยผู้วิจารณ์ 32 คน

## อ้างอิง

## แหล่งข้อมูลอื่น

* 
* 
* 
* 
* 
* 
* 
* 
* 

หมวดหมู่:ภาพยนตร์แอนิเมชันในปี พ.ศ. 2555
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์ตลกอเมริกัน
หมวดหมู่:ภาพยนตร์ตลก
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์อเมริกันในคริสต์ทศวรรษ 2010
หมวดหมู่:ภาพยนตร์คอมพิวเตอร์แอนิเมชันในปี พ.ศ. 2555
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์ 3 มิติ
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์คอมพิวเตอร์แอนิเมชัน
หมวดหมู่:โรงแรมผี หนีไปพักร้อน
หมวดหมู่:ภาพยนตร์โดยโซนี่พิคเจอร์สแอนิเมชั่น
หมวดหมู่:ภาพยนตร์แอนิเมชันโคลัมเบียพิกเจอส์
หมวดหมู่:ภาพยนตร์โดยโคลัมเบียพิกเจอส์
เอเวลีนา อาลา-กูลยู

thumb|เอเวลีนา อาลา-กูลยู

**เอเวลีนา อาลา-กูลยู** (; คำเรียกตามหลังชื่อและนามสกุลหลังแต่งงาน: Ojala; เกิดวันที่ 27 ตุลาคม ค.ศ. 1867 ณ เลห์ติมากิ – เสียชีวิตวันที่ 3 มิถุนายน ค.ศ. 1940) เป็นครูโรงเรียนชาวฟินแลนด์, ภรรยาของชาวนา และนักการเมือง เธอเป็นสมาชิกรัฐสภาฟินแลนด์ตั้งแต่ ค.ศ. 1907 ถึง ค.ศ. 1910 และอีกครั้งใน ค.ศ. 1914 ถึง ค.ศ. 1919 โดยเป็นตัวแทนของพรรคฟินแลนด์จนถึง ค.ศ. 1918 และพรรคแนวร่วมแห่งชาติระหว่าง ค.ศ. 1918 ถึง ค.ศ. 1919 ส่วนเครโน อาลา-กูลยู เป็นบุตรชายของเธอ

## อ้างอิง

หมวดหมู่:ครูโรงเรียนชาวฟินแลนด์
แดน แอชเวิร์ธ

**แดน แอชเวิร์ธ** (; เกิด 6 มีนาคม 1971) เป็นอดีตนักฟุตบอลและผู้อำนวยการกีฬาชาวอังกฤษ  ก่อนหน้านี้เขาทำงานเป็นผู้อำนวยการกีฬาให้กับแมนเชสเตอร์ ยูไนเต็ด และผู้อำนวยการด้านเทคนิคของนิวคาสเซิลยูไนเต็ด และยังเคยเป็นผู้อำนวยการด้านการพัฒนาระดับสูงของสมาคมฟุตบอล

## อาชีพ
แอชเวิร์ธเข้าศึกษาที่วิทยาลัยเวสต์แองเกลียตั้งแต่ปี 1987 ถึง 1989 แอชเวิร์ธเริ่มต้นอาชีพนักฟุตบอลกับอะคาเดมีของนอริชซิตี ก่อนจะย้ายไปเล่นให้กับอีสต์บอร์นทาวน์ สโมสรนอกลีก ลงเล่น 21 นัด ยิงไป 4 ประตู ต่อมาแอชเวิร์ธเข้าร่วมสโมสรนอกลีก เซนต์ลีโอนาร์ด จากนั้น แอชเวิร์ธ ไปใช้ชีวิตอยู่ใน สหรัฐอเมริกา เป็นโค้ชให้กับ West Florida Fury ก่อนที่จะกลับมาอังกฤษเพื่อเล่นให้กับ Wisbech Town สโมสรนอกลีก แอชเวิร์ธ ออกจาก Wisbech ในฤดูใบไม้ร่วงปี ค.ศ. 2000 หลังจากสโมสรประสบปัญหาทางการเงิน

แอชเวิร์ธ ยังคงมีส่วนร่วมกับฟุตบอลต่อไปหลังจากเกษียณอายุในฐานะผู้เล่น โดยได้รับแต่งตั้งให้เป็นผู้อำนวยการศูนย์ฝึกเยาวชนที่ ปีเตอร์โบโรยูไนเต็ด ในปี ค.ศ. 2000 ในปี ค.ศ. 2001 เขาดำรงตำแหน่งผู้อำนวยการศูนย์ความเป็นเลิศที่ เคมบริดจ์ยูไนเต็ด จนถึงเดือนมีนาคม ค.ศ. 2004 เมื่อเขาย้ายไป เวสต์บรอมมิชอัลเบียน เป็นผู้ช่วยผู้จัดการทีมเยาวชน ไอดี บูธรอยด์ หลังจากการจากไปของ บูธรอยด์ ในเดือนกรกฎาคมของปีนั้น เขาได้เข้ารับตำแหน่งผู้จัดการทีมเยาวชน จนกระทั่งเขาได้เลื่อนตำแหน่งเป็นผู้อำนวยการด้านกีฬาและเทคนิคของสโมสรในเดือนธันวาคม ค.ศ. 2007

เมื่อวันที่ 17 กันยายน ค.ศ. 2012 แอชเวิร์ธ ได้รับการแต่งตั้งให้เป็นผู้อำนวยการด้านการพัฒนาระดับสูงของ สมาคมฟุตบอล เขาเป็นหนึ่งในผู้สร้าง "England DNA" ซึ่งเป็นแผนพัฒนาผู้เล่นชั้นยอด

ในเดือนสิงหาคม ค.ศ. 2018 มีรายงานว่า แอชเวิร์ธ อยู่ในรายชื่อที่ แมนเชสเตอร์ยูไนเต็ด อยากให้เข้ามารับตำแหน่งผู้อำนวยการด้านเทคนิคคนแรกของสโมสร

ในเดือนกันยายน ค.ศ. 2018 หรือ 1 เดือนต่อมา มีการประกาศว่า แอชเวิร์ธ ได้ลาออกจาก เอฟเอ และจะเข้ารับตำแหน่งผู้อำนวยการด้านเทคนิคของสโมสรในพรีเมียร์ลีก ไบรตันแอนด์โฮฟอัลเบียน ในฤดูใบไม้ผลิ ค.ศ. 2019

ในเดือนกุมภาพันธ์ ค.ศ. 2022 ได้รับการยืนยันแล้วว่า แอชเวิร์ธ ได้ตกลงที่จะเข้าร่วมงานกับสโมสรในพรีเมียร์ลีก นิวคาสเซิลยูไนเต็ด โดยรับตำแหน่งผู้อำนวยการกีฬา

ในเดือนกุมภาพันธ์ 2024 มีรายงานว่าแมนเชสเตอร์ยูไนเต็ดต้องการตัวแอชเวิร์ธมาเป็นผู้อำนวยการกีฬาของสโมสร และทั้ง 2 สโมสรยังคงเจรจาสำหรับการย้ายทีมครั้งนี้ วันที่ 19 กุมภาพันธ์ นิวคาสเซิลยูไนเต็ดยืนยันการลาออกของเขา และเขาก็เริ่มลาพักร้อน 

ในวันที่ 1 กรกฏาคม 2024 มีการยืนยันโดยแมนเชสเตอร์ยูไนเต็ดว่า แดน แอชเวิร์ธ ได้รับการแต่งตั้งเป็นผู้อำนวยการกีฬา หลังจากบรรลุข้อตกลงขั้นสุดท้ายกับนิวคาสเซิลยูไนเต็ดสโมสรเก่าของเขา

## อ้างอิง

หมวดหมู่:นักฟุตบอลชาวอังกฤษ

หมวดหมู่:
หมวดหมู่:
หมวดหมู่:สมาคมฟุตบอลอังกฤษ
หมวดหมู่:กองหลังฟุตบอลชาย
หมวดหมู่:เจ้าหน้าที่สโมสรฟุตบอลนิวคาสเซิลยูไนเต็ด
หมวดหมู่:เจ้าหน้าที่สโมสรฟุตบอลแมนเชสเตอร์ยูไนเต็ด
คลองด่าน (จังหวัดสมุทรปราการ)

thumb|คลองด่านบริเวณสะพานคลองด่าน
**คลองด่าน** หรือเดิมเรียกว่า **คลองบางเหี้ย** เป็นคลองในท้องที่ตำบลบางบ่อ ตำบลบางเพรียงและตำบลคลองด่าน อำเภอบางบ่อ จังหวัดสมุทรปราการ ไหลลงสู่อ่าวไทย มีความยาวประมาณ 14.7 กิโลเมตร มีความจุคลองประมาณ 2.97 ล้านลูกบาศก์เมตร

## ประวัติ
บริเวณบางเหี้ยเป็นชุมชนเก่าแก่สร้างมาตั้งแต่สมัยกรุงศรีอยุธยา ว่ากันว่าบรรพบุรุษของชาวชุมชนนี้ส่วนหนึ่งเป็นชาวมอญที่อพยพมาจากพม่าเมื่อคราวเสียกรุงศรีอยุธยาครั้งที่ 2 เหตุที่เรียกว่า *บางเหี้ย* เพราะบริเวณนี้อุดมสมบูรณ์ไปด้วยกุ้ง หอย ปู ปลา จึงมีเหี้ยอาศัยอยู่มาก

สุนทรภู่ได้แต่ง *[[นิราศเมืองแกลง]]* ระหว่างการเดินทางไปเมืองแกลงเมื่อ พ.ศ. 2350 มีความตอนหนึ่งถึงคลองบางเหี้ยว่า

คลองบางเหี้ยเป็นเส้นทางสัญจรสายหลักของชาวบางบ่อ บางเพรียง และบางเหี้ย จนในสมัยพระบาทสมเด็จพระจุลจอมเกล้าเจ้าอยู่หัวได้มีการสร้างประตูน้ำกั้นคลองบางเหี้ย ชื่อประตูคลองด่าน เพื่อป้องกันน้ำเค็มล้นเข้ามาทำลายพืชผลทางการเกษตร 

ส.พลายน้อย ได้เขียนเกี่ยวกับคลองบางเหี้ยไว้ว่า "แม่น้ำนี้เป็นแม่น้ำโบราณ คลองสำโรงมาบรรจบกับแม่น้ำนี้ตรงที่ว่าการอําเภอบางบ่อ จังหวัดสมุทรปราการ เพื่อความเข้าใจและเป็นหลักฐานว่าชื่อแม่น้ำบางเหี้ยเคยเป็นชื่ออําเภอจะขอกล่าวถึงความเป็นมาไว้ด้วย ในสมัยโบราณทั้งคลองสําโรงและแม่น้ำบางเหี้ย น้ำทะเลจะเข้าถึงตลอดทั้งปี ทําให้ประชาชนเดือดร้อน ต้องหาแหล่งน้ำจืดบริโภค…"

เนื่องจากคำว่า *เหี้ย* เป็นคำหยาบและดูอัปมงคล ภายหลังจึงมีการเปลี่ยนชื่อภูมิศาสตร์ที่เกี่ยวข้องอย่างคลองบางเหี้ยเป็นคลองด่าน และตำบลบางเหี้ยเป็นตำบลคลองด่านเป็นต้น ในสมัยรัฐบาลจอมพล ป. พิบูลสงคราม หากใครเรียกคลองด่านว่า *บางเหี้ย* และทางการได้ยินก็จะถูกปรับเงิน

เหตุที่ได้ชื่อว่า *คลองด่าน* น่าจะเกี่ยวข้องกับการที่พื้นที่บริเวณประตูน้ำบางเหี้ยนั้นมีด่านเก็บภาษีเรือที่ผ่านเข้าออกผ่านคลองที่ไหลจากทิศเหนือของตำบลลงสู่อ่าวไทย

## สถานที่สำคัญ

ชุมชนริมคลองบางเหี้ยมีวัดอยู่ 2 วัด ได้แก่ วัดบางเหี้ยบนหรือวัดบางเหี้ยใน (ปัจจุบันคือวัดโคธาราม) เป็นวัดน้ำจืดเพราะอยู่เหนือประตูน้ำ และวัดบางเหี้ยล่างหรือวัดบางเหี้ยนอก (ปัจจุบันคือวัดมงคลโคธาวาส) เป็นวัดน้ำเค็มเพราะอยู่ใต้ประตูน้ำ วัดนี้มีหลวงพ่อปานเป็นเกจิอาจารย์ชื่อดัง ทั้ง 2 วัด ชาวคลองด่านมีประเพณีอัญเชิญรูปหล่อหลวงพ่อปานจากวัดมงคลโคธาวาส ลงเรือแห่ไปตามลำคลองคลองด่านออกไปทางปากอ่าว

วัดอื่นที่ตั้งอยู่ริมคลอง ได้แก่ วัดสว่างอารมณ์ซึ่งตั้งอยู่ปากคลอง และวัดสร่างโศก

## อ้างอิง

ด่าน